Hans-Martin Majewski

Hans-Martin Majewski (født 14. januar 1911 i Schlawe i Pommern i kongedømmet Preussen i keiserdømmet Tyskland, død 1. januar 1997 i Bötersen i Niedersachsen) var en tysk komponist av filmmusikk.
Liv og virke
Etter et avbrutt medisinstudium, studerte Hans-Martin Majewski musikk ved konservatoriet i Leipzig. 

I Berlin arbeidet han som dirigent og korrepetitør. I 1938 komponerte han sin første operette Insel der Träume, ett år senere ble han engasjert til å skrive musikk til en film. Han ble avbrutt i sin karriere av Andre verdenskrig da han ble utskrevet som soldat.

Etter krigen slo Majewski seg ned i Hamburg, skrev hørespill og var programleder i radio. Han komponerte også sanger til forskjellige kabaretscener.

I 1948 ble han igjen engasjert ved filmen og skrev fram til 1980-årene musikk til rundt 200 spille- og fjernsynsfilmer, dokumentarfilmer, 100 hørespill og 80 kabaret- og teateroppføringer.
Han uttrykke seg over et bredt spekter som strakte seg fra klassisk musikk via jazz til populærmusikk. Han ble en av Vest-Tysklands mest mangesidige og benyttede filmkomponister.

I Norge er han mest kjent for å ha skrevet kjenningsmelodien til kriminalhørespillet God aften, mitt navn er Cox. Han har også skrevet musikk til enkelte episoder av fjernsynsserien Derrick.

 Litteratur 
 N.N.: Hans-Martin Majewski zum 75. Geburtstag. Een vollet Kilo Musike!. i: Filmharmonische Blätter. Heft 2/Winter-Frühjahr 1986, s. 13.
 Gudrun Quer: Der Musiker und Komponist Hans-Martin Majewski. I: Manfred Vollack (Hrsg.): Der Kreis Schlawe: Ein pomersches Heimatbuch. Band 1: Der Kreis als Ganzes. Husum 1986, ISBN 3-88042-239-7, s. 448–450.
 Kay Weniger: Das große Personenlexikon des Films. Die Schauspieler, Regisseure, Kameraleute, Produzenten, Komponisten, Drehbuchautoren, Filmarchitekten, Ausstatter, Kostümbildner, Cutter, Tontechniker, Maskenbildner und Special Effects Designer des 20. Jahrhunderts. Band 5: L – N. Rudolf Lettinger – Lloyd Nolan. Schwarzkopf & Schwarzkopf, Berlin 2001, ISBN 3-89602-340-3, s. 226 f.
 Fred K. Prieberg: Handbuch Deutsche Musiker 1933–1945. CD-ROM-Lexikon, Kiel 2009, 2. Auflage, s. 4723f. online

 Referanser 

 Eksterne lenker 



Kategori:Tyske komponister
Kategori:Personer fra Sławno fylke